Apple nu va organiza un eveniment dedicat lansării noilor sale produse în primăvara acestui an, scrie Bloomberg, citând surse din cadrul companiei.
Spre deosebire de evenimentul din toamnă, care n-a lipsit din niciun an de la primul iPhone, Apple nu organizează un eveniment de lansare în fiecare primăvară, iar anul acesta va fi una dintre primăverile în care Apple nu va avea un astfel de eveniment.
Compania americană este aşteptă să lanseze două noi iPad-uri. Seria de top iPad Pro va trece la un nou design, cu ecran OLED şi cip M3.
Dacă informaţia se va concretiza, va fi prima schimbare de design a acestei serii de tablete din 2018, de când a început să folosească liniile drepte ale iPhone-urilor.
Şi seria iPhone Air va avea modele noi din această primăvară. Este de aşteptat ca alături de modelul cu ecran de 10,9 inch Apple să lanseze şi unul cu ecran de 12,9 inch.
Tot în această primăvară Apple ar putea lansa două noi laptopuri MacBook Air, cu cip M3 şi ecrane de 13 şi 25 inch.
Nici tabletele şi nici laptopurile Apple nu au mai primit modele noi din 2022.